Matthias, Dei gracia episcopus Strengenensis. Sincerissimis nostris in Domino dilectione et salute premissis. Venerabilis ac magnifice domine preposito, amicorum optime, audiuimus malas nouitates de ciuitate et ecclesia Aboensi, de quibus ex intimis dolemus. Erat apud nos quidam laterarius de Rostoch, satis expertus in arte sua, qui aliquos ante dies repetijt patriam suam. Quod si ille nunc esset hic ad manum, libenter eum transmitteremus vobis. Dabimus inhilominus operam adhuc perquirendi vnum huiusmodi artificem vobis mittendum. Videtur nobis esse vtile, quod ordinare velitis huc in futuro vere nauim vnam cum collectore illorum, que tunc pro fabrica ecclesie Aboensis dari contingat, efficiemusque nos per Dei graciam, quod talis collector non redibit sine fructu. Jn Cristo felicissime valeatis. Citissime ex Holmis mdxquinto, 5:ta feria ante Bartholomej, nostro sub signeto. Adress: Venerabili ac magnifico viro domino magistro Paulo, alme ecclesie Aboensis preposito, amico nostro nobis sicerissimo.